Theodor Svedberg

Theodor Svedberg (Gävle, 1884ko abuztuaren 30a - Kopparberg, 1971ko otsailaren 25a) suediar kimikaria izan zen. 1926ko Kimikako Nobel Saria jaso zuen koloideei eta proteinei buruz ultrazentrifugagailuak erabiliz egindako ikerketengatik.

Svedbergek kimika ikasi zuen Uppsalako Unibertsitatean eta irakasle izan zen unibertsitate berean 1949ra arte. Gustav Werner Institut zuzendu zuen 1949tik 1967ra. Ultrazentrifugatu analitikoaren teknikarekin proteina puruak euren artean bereiztea posible egin zuen.

"Svedberg" denbora unitatea (10−13 s edo 100 fs) bere omenez deitzen da.

Kanpo estekak 

Suediako kimikariak
Kimikako Nobel Saridunak
Royal Societyko kideak